EkBass/fiwiki-20250220-pages-articles huggingface dataset:
Tyrä

Tyrä (hernia) on kudoksen epätavallista työntymistä elimistön kahta eri tilaa erottavan seinämän läpi. Tyriä ovat napatyrä, nivustyrä, arpityrä, palleatyrä sekä reisityrä. Tyrä voi olla kureutunut, mikä tarkoittaa, että tyrä ei mene painettaessa takaisin tyräportista. Jos tyrä on tällainen, se muuttuu kipeäksi ja kovaksi. Kureutunut tyrä on leikattava mahdollisimman nopeasti, ettei se mene kuolioon. Tyriä on myös lapsilla. ==Tyrätyypit== Eri tyrätyyppejä ovat muun muassa napatyrä, arpityrä, palleatyrä, nivustyrä ja reisityrä. * Napatyrä: Vastasyntyneellä on navassa napanuoran mentävä reikä, mutta se sulkeutuu yleensä muutaman ensimmäisen elinvuoden aikana. Se jää kuitenkin pysyvästi hieman heikommaksi kohdaksi vatsanpeitteissä, ja siihen voi iän myötä kehittyä tyrä. Pikkulapsilla se korjaantuu yleensä itsestään, eikä leikkaushoito ole tarpeen. Napatyrä voi kehittyä aikuisellekin. Se pyritään aina leikkaamaan, sillä tyrään liittyy kureutumisvaara. * Arpityrä on vatsan alueella oleva tyrä. Siinä mahasuolikanavaa työntyy läpi vatsapeitteiden haavasta, jotka ovat parantuneet huonosti. * Palleatyrä on vaikeasti havaittava tyrä, sillä sen näkemiseen tarvitaan erillisiä tutkimuksia. Sen oireet muistuttavat hieman närästystä. * Nivustyrä on tyrä, joka on joko suora tai epäsuora. Suorassa tyrä painuu nivuskanavan pohjan läpi ja epäsuorassa nivuskanavassa kivespussia tai ylempää häpyhuulta kohti. * Reisityrä on tyrä, jossa vatsaontelon sisältöä painuu isojen verisuonten kulkuaukosta reiteen. Tämä on vaarallisin tyrä, sillä se on useimmiten kureutuva, ja se on hoidettava leikkauksella. ==Hoito== Tyrän hoitona on leikkaus, jossa tyräportti suljetaan ja vahvistetaan rakenteelliset heikkoudet. Tyrän leikkauksella ei ole kiirettä, jos se ei kureudu. Muutoin se aiheuttaa kovuutta ja kipuja ja on leikattava välittömästi. Leikkaus voidaan suorittaa nukutuksessa, spinaali- tai paikallispuudutuksessa. Tyrät kannattaa aina hoitaa rauhallisessa vaiheessa ennen kuin komplikaatioita on päässyt syntymään. On hyvä muistaa, että tyrä ei koskaan parane itsestään ja suurin osa tyristä on syytä leikata ajoissa. Toisaalta pienet laakeat mediaaliset nivustyrät ja oireettomat napa- ja arpityrät voidaan joskus jättää leikkaamatta, jos kirurgi arvioi kureutumisriskin pienemmäksi kuin leikkausriskin. ==Ennaltaehkäisy== Tyrien syntymistä ei nykytiedon valossa voi ehkäistä elintavoilla tai muillakaan keinoilla. ==Lähteet== * Treatment of hernia ==Aiheesta muualla== * Tyrä, Terveyskirjasto.fi * Luokka:Seulonnan keskeiset artikkelit
Helvet

Helvet eli tähkähelvet (Phalaris) on heinäkasvien heimoon kuuluva suku. Helpilajeja esiintyy kaikilla mantereilla Etelämannerta lukuun ottamatta. Sukuun kuuluu noin kaksikymmentä lajia. Lajien lehtilapa on leveä ja litteä. Kukinto on tiheä röyhy. == Lajeja == * Phalaris angusta – mailahelpi eli kapeatähkähelpi * Phalaris aquatica – näkinhelpi * Phalaris arundinacea – ruokohelpi (syn. Phalaroides arundinacea) * Phalaris brachystachys – töpöhelpi * Phalaris californica * Phalaris canariensis – kanarianhelpi eli kanarianheinä * Phalaris caroliniana – carolinanhelpi eli karoliinanhelpi * Phalaris coerulescens – välimerenhelpi * Phalaris lemmonii * Phalaris maderensis – madeiranhelpi * Phalaris minor – pikkuhelpi * Phalaris paradoxa – nuijahelpi eli rikkahelpi == Lähteet == == Aiheesta muualla == * Suomen Lajitietokeskus: Tähkähelvet – Phalaris * Finto: Kassu – Kasvien suomenkieliset nimet: Helvet (Phalaris) * ITIS: Phalaris * United States Department of Agriculture (USDA): Phalaris * Flora of China: Phalaris *
Tidjikja

Tidjikja (myös Tidjikdja, ) on kunta sekä Tagantin alueen ja Tidjikjan departementin hallinnollinen keskus Mauritaniassa. Se sijaitsee Tagantin ylängöllä 610 kilometriä Nouakchottista itään. Kunnassa on 14 300 asukasta (vuonna 2013, väestönlaskenta). Chinguettista tulleet muuttajat perustivat Tidjikjan vuonna 1680. Se oli karavaanireittien pysähdyspaikka, jonka asukkaat kasvattivat taatelipalmuja ja harjoittivat karjanhoitoa. Tidjikja oli myös islamilaisen oppineisuuden keskus, jossa oli laaja kirjasto. Xavier Coppolanin johtamat ranskalaiset miehittivät kaupungin vuonna 1905. Siirtomaa-aikana sen nimi oli Fort-Coppolani. Tidjikjaan johtaa asfaltoitu maantie RN3-valtatieltä Sangravesta. Rakenteilla on uusi tie Atariin. Kaupungissa on lentokenttä. Paikallisia elinkeinoja ovat taatelien viljely ja kaupankäynti. Tidjikjan keidasalue kärsii pahasta vesipulasta. Tidjikjan departementin pinta-ala on 19 260 neliökilometriä. Se käsittää Boubacar Ben Amerin, El Wahatin, Lehsiran, Tensighin ja Tidjikdjan kunnat. Departementissa oli 34 900 asukasta vuonna 2013. ==Lähteet== Luokka:Mauritanian kaupungit Luokka:Tagantin alue
Itämeren arvoitus

Itämeren arvoitus (Baltic Storm) on Reuben Lederin käsikirjoittama ja ohjaama, vuonna 2003 valmistunut elokuva. Se on osittain tositapahtumiin perustuva näytelmäelokuva autolautta Estonian uppoamisen syistä ja syyllisistä. Elokuva perustuu Jutta Raben kirjaan Die Estonia: Tragödie eines Schiffsuntergangs, ja sen juonta pidetään hänen luomananaan salaliittoteoriana. == Lähteet == Luokka:Vuoden 2003 saksalaiset elokuvat Luokka:Brittiläiset jännityselokuvat Luokka:Vuoden 2003 brittiläiset elokuvat Luokka:Estonian uppoaminen Luokka:Saksalaiset draamaelokuvat Luokka:Brittiläiset draamaelokuvat Luokka:Elokuvat merenkulusta
Etappi

==Katso myös== * Jääkärietappi, osa jääkäriliikkeen toimintaa vuosina 1915-1917
Kloridiripuli

Synnynnäinen kloridiripuli (, lyhyemmin CCD tai CLD), josta usein käytetään lyhyemmin vain nimitystä kloridiripuli, on kaikkialla maailmassa esiintyvä harvinainen geneettinen ja resessiivinen sairaus. Tavallista useammin tautia ilmenee Suomessa, erityisesti maan pohjoisosissa. Suomessa sitä sairastavia lapsia syntyy muutama vuosittain. Potilailla on kloridi-ionin imeytymishäiriö (DRA, down regulated in adenoma), joka estää kloridia imeytymästä ulosteesta ja sitä kautta aiheuttaa osmoottisen ripulin. Synnynnäisen kloridiripulin ensimmäinen oire on raskaudenaikainen vesivatsaisuus. Lapsi syntyy ennenaikaisesti ja menettää ensimmäisinä elinpäivinään paljon painoaan. Vatsa pullottaa epänormaalisti, ja lapsella on vesiripulia. Ilman hoitoa useimmat sairaudesta kärsivät vastasyntyneet kuolevat muutaman kuukauden sisällä ja eloon jäävät kehittyvät ja kasvavat normaalia hitaammin. Suomessa oireet osataan yleensä tunnistaa heti synnytyssairaalassa. Parantavaa hoitoa ei ole, mutta nykyaikaisen lääkityksen ansiosta vaivasta ei ole suurta haittaa. Kloridiripulia hoidetaan korvausliuoshoidolla, jolla korjataan nestetasapaino. Hoito on elinikäinen ja vaatii seurantaa. == Lähteet == * Kloridiripuli . Crohn ja Colitis ry. * OMIM #214700 Links, CHLORIDE DIARRHEA, FAMILIAL; CLD * Congenital chloride diarrhoea. Arch Dis Child 1977;52:255-267. Holmberg C, Perheentupa J, Launiala K, et al. *Synnynnäisen kloridiripulin geenivirheanionikuljetusproteiinissa (pdf) Terveysportti. luokka:Perinnölliset sairaudet Luokka:Ruoansulatuselinten sairaudet Luokka:Suomalainen tautiperintö Luokka:Harvinaissairaudet
Vesireitti

Vesireitti tai järvireitti, reittivesi (erisnimen osana myös pelkästään reitti) termin maantieteellisessä merkityksessä on sellainen vesistön osa, joka muodostuu lyhyiden jokien, salmien tai kapeikkojen toisiinsa yhdistämistä järvistä. Usein kaksi tai useampiakin reittejä virtaa yhteiseen keskusjärveen, jonka vedet laskevat mereen yhteistä jokea pitkin.Uusi tietosanakirja, Tietosanakirja oy 1964 ==Veneilyreitti== Reittivedet ovat olleet tärkeitä tavaran ja ihmisten kulkuteitä ennen maanteiden ja rautateiden käyttöönottoa, mikä on vaikuttanut myös asutuksen leviämissuuntiin. Nykyisinkin järvireitit tarjoavat veneilyyn ja melontaan sopivia kulkureittejä. Vesireitti (tai reitti erisnimen osana) tarkoittaakin myös laivareittiä eli vesiväylää, joka on laivoille kulkukelpoinen merimerkein viitoitettu väylä joissa, järvissä ja merissä. Laivareitti on vakituisesti laivaliikenteen käytössä.Iso tietosanakirja, Otava 1936Facta 2001, WSOY 1985 Veneilyreitti on laivareitin kaltainen, mutta tarkoitettu pienveneille. Reittivesistöt voivat toimia samalla myös laiva- tai veneilyreitteinä, mutta niitä voi olla myös reittiin kuulumattomissa vesistöissä, tai vastaavasti reittivesistössä kulkeva laivareitti voi kulultaan poiketa maantieteellisestä vesireitistä. Päijänteen eteläosassa sijaitsevan Vääksyn nimi on suomennos ruotsin sanasta vägsjö, joka tarkoittaa reittivettä ja vesitietä. == Reittivesien ja latvavesien vertailua== Monet Suomen keskiosien järvet kuuluvat järvireitteihin, ja niitä on kaikissa kolmessa Järvi-Suomen suurimmassa vesistössä eli Vuoksen, Kymijoen ja Kokemäenjoen vesistössä, muutamia Oulujoen vesistössäkin. Vesistön valuma- alueella ylempänä olevat pienvedet, kuten lammet, pienjärvet ja purot ruokkivat jokien välityksellä alapuolellaan olevaa reittijärveä. Isoa keskusjärveä nimitetään myös selkävedeksi. Biologisesti Suomen reittivedet ovat yleensä karuja, rannoilta kovapohjaisia ja niiden vesi on kirkkaampaa kuin yläpuolisissa pienvesissä. Pienvedet taas ovat usein pehmeäpohjaisia ja humuspitoisia, ja niiden vesi on humuksen takia ruskeaa. Latvavesiä on myös savialueilla, jossa ravinteikas vesi tarjoaa kasvualustan rehevälle ranta- ja vesikasvillisuudelle. ==Suomen vesireitit== *Kokemäenjoen vesistössä: ** Hauhon reittiOtavan suuri ensyklopedia, Otava 1981, ISBN 951-1-05063-X, kartta sivulla 7806 hakusanassa vesistö. ** Ikaalisten reitti ** Längelmäveden reitti ** Keuruun reitti ** Pihlajaveden reitti ** Vanajaveden reitti ** Ähtärin reitti *Kymijoen vesistössä: ** Mäntyharjun reitti ** Sysmän reitti ** Rautalammin reitti ** Saarijärven reitti ** Valkealan reitti ** Viitasaaren reitti *Oulujoen vesistössä: ** Hyrynsalmen reitti ** Sotkamon reitti ** Kalliojoen reittiSuomalainen tietosanakirja, Weilin+Göös 1989–1993, ISBN 951-35-4644-6, hakusana Kalliojoen reitti. *Vuoksen vesistössä: ** Iisalmen reitti ** Nilsiän reitti ** Pielisen reitti == Katso myös == * Suomen vesistöalueet * Luettelo Suomen vesistöistä ==Lähteet== * Luokka:Hydrologia
Kulmakunta (lehti)

Kulmakunta oli vuodesta 1981 säännöllisesti ilmestynyt sitoutumaton kaupunkilehti Turussa ja Kaarinassa. Lehti ilmestyi keskiviikkoisin ja se jaettiin viikoittain Itä-Turussa ja Littoisissa. Lehden levikki vaihteli jakelualueesta riippuen 22 000–32 000 kappaleen välillä. Kulmakuntaa oli saatavilla myös useista jakelupisteistä, muun muassa Turun pääkirjastosta. Lehden viimeisin päätoimittaja oli Lauri Simola. Lehteä julkaiseva yhtiö jätti konkurssihakemuksen syyskuussa 2015. Yhtiön mukaan lehden taloutta vaivasi mainostulojen hiipuminen. Kulmakunnan viimeinen mumero julkaistiin 23.syyskuuta 2015. Ennen Simolaa Kulmakunnan päätoimittaja ja omistaja oli Pekka Tauriainen, joka osti lehden 1991 ja luopui lehtityöstä 2012–2013 terveysongelmien takia. == Lähteet == Luokka:Suomalaiset kaupunkilehdet Luokka:Turun media
Game Developers Conference

Game Developers Conference (GDC) on vuosittainen videopelikehittäjien kokoontuminen. Konferenssi koostuu näyttelystä ja lukuisista oppitunneista sekä peliammattilaisten järjestämistä keskusteluista peleihin liittyvistä aiheista, kuten ohjelmoinnista, designista ja liiketoiminnasta. Tapahtumassa jaetaan vuosittain Game Developers Choice Awards -palkinnot. ==Historia== Konferenssin järjesti ensi kerran Chris Crawford tapaamisena asuntonsa olohuoneessa. Alkujaan nimellä Computer Game Developers Conference toimineen konferenssin tilaisuuksissa olivat paikalla muun muassa pelikehittäjät Tim Brengle, Don Daglow, Brenda Laurel, Dave Menconi, Brian Moriarty ja Gordon Walton. Konferenssin kasvaessa vuosi vuodelta se siirtyi Crawfordin kotoa kokouspaikkoihin. Crawford jatkoi tapahtuman avajaispuheen pitämistä ensimmäisten vuosien ajan. GDC järjestettiin alun perin Kalifornian San Joséssa, mutta vuonna 2005 se siirtyi Moscone Center Westiin San Franciscoon. Vuoden 2006 messut järjestettiin taas San Joséssa, mutta tapahtuma palasi San Franciscoon vuonna 2007. GDC muutti nimensä nykyiseksi 1999. GDC on isännöinnyt useita tapahtumia, kuten Spotlight Awardsia vuodesta 1997 vuoteen 1999, Independent Games Festivalia vuodesta 1999 ja Game Developers Choice Awardsia vuodesta 2001 lähtien. GDC:ssä järjestetään myös vuosittainen International Game Developers Associationin tapaaminen. Nykyisin GDC:ssä järjestetään myös ”Serious Games Summit”, joka järjestettiin ensimmäisen kerran vuonna 2004. Se keskittyy pelien kehittämisen käytännöllisiin tarkoituksiin, kuten koulutukseen, yrityskoulutukseen, terveydenhoitoalaan ja armeijan tarpeisiin. Vuonna 2018 konferenssiin osallistui 28 000 alan ammattilaista. == Lähteet == ==Aiheesta muualla== * Viralliset kotisivut Luokka:Videopelinäyttelyt Luokka:Tekniikkakonferenssit
Ystäviä ja vihollisia

Ystäviä ja vihollisia on Jussi Talven kirjoittama sotakirja, joka ilmestyi vuonna 1954. Sen aiheena on suomalaisten ja saksalaisten aseveljeys ja ystävyys Syvärillä jatkosodan alkamisen jälkeen. Kirjan kustansi Otava. Teoksen loppuhuipennus tapahtuu Lapin sodassa, jossa aseveljeys saa päätöksensä. Sen päähenkilöitä ovat tykistön luutnantti Honka ja saksalaiset kapteeni Breise ja majuri Welke. Puolitoista kuukautta Ystävien ja vihollisten julkaisemisen jälkeen ilmestyi huomattavasti suuremman suosion saavuttanut Väinö Linnan Tuntematon sotilas (WSOY). Ystäviä ja vihollisia sai Helsingin Sanomissa 23. lokakuuta 1954 Toini Havulta ylistävät arvostelut. Hän kutsui teosta muun muassa ”monumentaaliseksi, suurimittaiseksi sotaromaaniksi, jota meillä ei aikoihin hevillä ylitettäne”. Kun Havu arvosteli Tuntemattoman sotilaan 19. joulukuuta 1954, hän moitti sitä ja esitti useita kommentteja, joissa Linnan teosta verrattiin Talven romaaniin. Kritiikki käynnisti kuukausia kestäneen sotakuvauksia koskeneen keskustelun, jolle on myöhemmin annettu nimitys ”Suomen kirjallisuuden jatkosota”. Kirjasta otettiin uusi painos 2006. == Lähteet == * Ruotuväki 8/2006: Yhteisiä kokemuksia "erillissodassa" (Joonas Nordman) * Helsingin Sanomat: Purnaajan sota. Toini Havun arvostelu Väinö Linnan Tuntemattomasta sotilaasta 19. joulukuuta 1954. Luokka:Vuoden 1954 kirjat Luokka:Suomalaiset sotaromaanit
Silmäskinkki

Silmäskinkki (Chalcides ocellatus) on 25–30 senttimetrin mittainen skinkkien heimoon kuuluva liskolaji, jota esiintyy Kreikassa, Italian eteläosissa, Maltalla, Pohjois-Afrikassa ja Lähi-idässä. Sitä on vaikeaa erottaa muista Chalcides-suvun lajeista. Sen ruumis on pitkä ja lieriömäinen, mikä helpottaa hiekkaan kaivautumista. Lyhyissä jaloissa on viisi varvasta. Ruskeaa keskivartaloa peittävät pehmeät ja kiiltävät suomut. Silmäskinkki ui hiekassa liikkumalla aaltomaisesti. Muut samalla metodilla etenevät lajit ovat käärmemäisempiä ja omaavat vain kolmivarpaiset jalat tai ovat kokonaan raajattomia. Silmäskinkillä on silmäluomet, mikä on kaivautujaliskolle epätyypillistä. Laji synnyttää 3–10 poikasta. == Lähteet == == Aiheesta muualla == * Silmäskinkkiä lemmikkieläimenä käsittelevä artikkeli Luokka:Skinkit Luokka:Lemmikkimatelijat
Pierluigi Collina

Pierluigi Collina (s. 13. helmikuuta 1960 Bologna, Italia) on italialainen jalkapalloerotuomari. Hän on tuominnut lukuisia merkittäviä kansainvälisen tason otteluita ja toiminut erotuomarina useissa suurissa turnauksissa. Hän siirtyi eläkkeelle erotuomarin tehtävistä vuonna 2005, ikärajan ylittymisen takia. Collinaa pidetään yleisesti aikansa maailman parhaana jalkapallotuomarina. Italialainen Gazzetta dello Sport -lehti esitti toukokuussa 2006 väitteen, jonka mukaan Collina olisi liittynyt Italian jalkapallon lahjuskohuun. Lehden mukaan AC Milanin johto oli esittänyt Collinalle toiveen, että hän pyrkisi ehkäisemään Juventuksen puheenjohtaja Luciano Moggin yritykset saada otteluihin Juventuksen kannalta sopivat tuomarit. Hänet valittiin Pro Evolution Soccer 3 -pelin kanteen (ja myöhemmin Pro Evolution Soccer 4 -pelin kanteen yhdessä Francesco Tottin ja Thierry Henryn kanssa). Tämä on poikkeuksellista, sillä hän oli tuomari eikä pelaaja. Lisäksi hän on esiintynyt FIFA 2005 -pelissä. Collina on myös esiintynyt lukuisissa mainoksissa, mikä on herättänyt kysymyksiä hänen puolueettomuudestaan. ==Lähteet== * Ilta-Sanomat 30.5.2006: Collina liitettiin Juventus-sotkuun (Petri Lahti) ==Aiheesta muualla== * weltfussball Luokka:Italialaiset jalkapallotuomarit Luokka:Vuonna 1960 syntyneet Luokka:Elävät henkilöt
Haudatkaa sydämeni Wounded Kneehen

Haudatkaa sydämeni Wounded Kneehen: Lännen valloitus intiaanien näkökulmasta (: An Indian History of the American West ) on Dee Brownin kirjoittama historiateos, joka kertoo Amerikan valloituksesta intiaanien näkökulmasta. Englanninkielinen alkuteos julkaistiin vuonna 1970 ja suomennos 1973. Dee Brown on koonnut kirjan materiaalin lukuisista julkaisukokoelmista ja arkistoista. Kirjassa kerrotaan, kuinka Euroopasta tulleet uudisasukkaat valtaavat metsästysmaat ja tuhoavat alkuperäisasukkaat heimo kerrallaan. Kirja päättyy Wounded Kneen verilöylyyn vuonna 1890. Kirjaan perustuvan samannimisen elokuvan on vuonna 2007 ohjannut Yves Simoneau ja käsikirjoittanut Daniel Giat. ==Kirjan luvut== # "Heidän tapansa ovat siivoja ja kiitoksen arvoisia" # Navajojen pitkä taival # Pienen Variksen sota # Sota saavuttaa cheyennet # Powderjoen hyökkäys # Punaisen Pilven sota # "Ainoa hyvä intiaani on kuollut intiaani" # Donehogawan nousu ja tuho # Cochise ja apašši-sissit # Kapteeni Jackin koettelemus # Sota puhvelien pelastamiseksi # Sota pyhistä paikoista # Nez-percé-heimon pako # Cheyennein maastamuutto # Seisovasta Karhusta tulee ihminen # "Ute-heimo ulos!" # Viimeinen apaššipäällikkö # Aaveitten tanssi # Wounded Knee Luokka:Kirjat historiasta Luokka:Vuoden 1970 kirjat Luokka:Intiaanisodat
Bill Bryson

William "Bill" McGuire Bryson (s. 8. joulukuuta 1951 Des Moines, Iowa) on yhdysvaltalainen kirjailija. Hän on kirjoittanut kirjoja englannin kielestä, tieteellisistä aiheista sekä matkailusta. Brysonin tunnetuin kirja lienee palkittu Lyhyt historia lähes kaikesta, yleistajuinen tiedekirja vuodelta 2003. ==Elämäkertaa== Bryson syntyi Des Moinesissa, Iowan osavaltiossa. Hän opiskeli Drake Universityssä, kunnes lähti vuonna 1972 matkailemaan Eurooppaan. 1970-luvun puolivälissä Bryson työskenteli Yhdistyneessä kuningaskunnassa psykiatrisessa sairaalassa, jossa tapasi ensi kertaa vaimonsa Cynthian. He muuttivat Yhdysvaltoihin, jossa Bill päätti opintonsa, ja palasivat Englantiin 1977. Siellä he asuivat pohjoisessa Yorkshiressa. Bill Bryson toimi lähinnä toimittajana muun muassa The Times - ja The Independent -lehdille. Toimittajantyönsä hän lopetti kolme vuotta kolmannen lapsensa syntymän jälkeen, vuonna 1987. Bryson palasi Yhdysvaltoihin 1995 ja asui Hanoverissa New Hampshiressa joitain vuosia. Vuonna 2003 hän palasi jälleen perheineen Englantiin. Nyt perhe asuu Wymondhamin lähellä Norfolkissa. Vuonna 2003 kirjan ja ruusun päivän yhteydessä britit valitsivat teoksen Muistiinmerkintöjä pieneltä saarelta kirjaksi, joka parhaiten tiivistää brittiläisen identiteetin ja kansakunnan tilan. Vuonna 2004 hän voitti Aventis-säätiön palkinnon parhaasta yleistiedekirjasta teoksellaan Lyhyt historia lähes kaikesta. pienoiskuva|Bill Bryson Durhamin yliopiston kanslerin asussa vuonna 2005 Bryson on ollut Durhamin yliopiston kansleri vuodesta 2005 lähtien. Hänellä on kunniatutkintoja useista yliopistoista. Vuonna 2006 Brysonille myönnettiin Brittiläisen imperiumin upseerin arvonimi (OBE). ==Teoksia== * * * === Matkailu === * * * * * * * / * ===Englanti=== * * * * ===Tiede=== * * *Keho: Opas asukkaalle. (Alkuteos The Body: A Guide for Occupants, 2019. Suom. Nina Mäki-Kihniä) Helsinki: Werner Söderström Osakeyhtiö, 2020. ISBN 978-951-0-44751-2 ==Lähteet== * ===Viitteet=== ==Aiheesta muualla== *Bill Brysonin virallinen kotisivu Luokka:Yhdysvaltalaiset tietokirjailijat Luokka:Vuonna 1951 syntyneet Luokka:Elävät henkilöt
Gynekomastia

Gynekomastia ( 'nainen' + μαστός 'naisen rinta') on tila, jossa miehen rinnat ovat kasvaneet normaalia suuremmiksi. Gynekomastiaa voi esiintyä vastasyntyneillä ja murrosikäisillä pojilla. Jos tila ei johdu ylipainoisuudesta, se häviää yleensä parissa vuodessa. Gynekomastiaa voi esiintyä myös vanhoilla miehillä. Kaikissa tapauksissa on usein kysymys sukupuolihormonitasapainon vaihtelusta. Joskus gynekomastia johtuu Klinefelterin oireyhtymästä. Rinnat voivat olla suurentuneet myös rasvakudosylimäärän vuoksi, jolloin hormonitoiminnalla ei ole samaa merkitystä. Jos gynekomastia on rasvakudoksen ylimäärää, se saattaa kadota myös laihduttamalla. Jos rasvakudosta on paljon, rinnat saatetaan leikata. Myös hormonien tai alkoholin käyttö saattaa aiheuttaa gynekomastiaa. Noin 4–10 prosenttia gynekomastiatapauksista johtuu lääkkeistä. Spironolaktoni aiheuttaa erittäin tavallisesti gynekomastiaa, jopa 17 prosentille käyttäjistä. Sekä digoksiinin että furosemidin tiedetään aiheuttavan gynekomastiaa. Jotkin opioidit, eritoten metadoni, vaikuttavat testosteroni- ja prolaktiinitasoihin aiheuttaen gynekomastiaa. Myös eräät psyykenlääkkeet, neuroleptit, esimerkiksi perfenatsiini, voivat pitkäaikaisesti käytettynä aiheuttaa sivuvaikutuksena rintojen kasvua miespotilaille. Gynekomastia voidaan parantaa leikkauksella. == Lähteet == == Aiheesta muualla == *Gynekomastia — Terveyskirjasto.fi Luokka:Ylipaino Luokka:Rinnat Luokka:Seulonnan keskeiset artikkelit
Antimonipentafluoridi

Antimonipentafluoridi (SbF5) on antimonista ja fluorista koostuva yhdiste, joka on normaaliolosuhteissa väritöntä nestettä. Se on erittäin syövyttävää ja myrkyllistä, ja reagoi kiivaasti veden kanssa muodostaen fluorivetyhappoa. Kun antimonipentafluoridia kuumennetaan, se hajoaa synnyttäen syövyttäviä höyryjä. Se voi aiheuttaa syöpymiä silmiin, iholle tai keuhkoihin. Antimonipentafluoridi on Lewis-happo, ja fluorivetyhappoon sekoittamalla siitä voidaan valmistaa fluoriantimonihappoa, joka on vahvin tunnettu superhappo. Antimonipentafluoridista käytetään myös nimeä antimoni(V)fluoridi. ==Lähteet== == Aiheesta muualla == * Luokka:Fluoridit Luokka:Epäorgaaniset hapot Luokka:Antimoniyhdisteet Luokka:Puolimetalliyhdisteet
Adalbert Krueger

Karl Nikolaus Adalbert Krueger (3. joulukuuta 1832 Marienburg, Saksa – 21. huhtikuuta 1896 Kiel, Saksa) oli saksalainen tähtitieteilijä, joka oli 1862–1876 tähtitieteen professorina Helsingin yliopistossa. Kruegeristä tuli Friedrich W. A. Argelanderin apulainen Bonnin yliopiston observatorioon 1853. Adalbert Krueger väitteli tohtoriksi Bonnissa vuonna 1854 aiheesta De ascensionibus rectis a Flamsteedio quadrantis muralis ope observatis. Siellä hän havaitsi lähes puolet Bonner Durchmusterungin kaikkiaan 324 198 tähdestä.Adalbert Krueger sivulla Astro.utu.fi Ennen Suomeen tuloaan Krueger meni naimisiin Argelanderin Suomessa syntyneen tyttären Marian kanssa. Krüger oli assistenttina Bonnin observatorissa ja tuli 1863 tähtitieteen professoriksi Helsingin yliopistoon, josta 1876 siirtyi ensin Gothan ja sittemmin 1880 Kielin observatorion johtajaksi. Gothassa ollessaan Krüger vei loppuun Friedrich Wilhelm August Argelanderin aloittaman suurtyön Bonner Durchmusterung. Helsingissä Krüger havaitsi Helsingin zonikatalogin, joka sisältää 55° ja 65° välisten tähtien asemat 9,5 suuruusluokkaan asti.Tietosanakirja 1909, osa 11, Hakusana: Krüger, Carl Verkossa Krueger osallistui Astronomische Gesellschaftin tähtiluettelotyöhön. Kansainvälisenä yhteistyönä oli tarkoitus havaita tarkasti Bonner Durchmusterungin tähdet. Helsingissä Krueger havaitsi deklinaatiovälin +55 ... +65 astetta, noin 15 000 tähteä. Krueger jatkoi 1876–1880 työtä Gothassa Sternwarte Gothassa. Vuosina 1880–1896 Krueger oli Kielin observatorion johtaja, ja hänestä tuli Astronomische Nachrichteninpäätoimittaja kuolemaansa saakka. == Lähteet == == Kirjallisuutta == * * ==Aiheesta muualla== * *Adalbert Krueger. Mathematics Genealogy Project. Luokka:Saksalaiset tähtitieteilijät Luokka:Keisarillisen Aleksanterin-Yliopiston professorit Luokka:Vuonna 1832 syntyneet Luokka:Vuonna 1896 kuolleet Luokka:Suomalaiset professorit
Heimo Lepistö

thumb|Heimo Lepistö esittämässä Ryysyrannan Jooseppia Vaasan kaupungintalolla 1950-luvulla. Heimo Arvo Nikolai Lepistö (10. tammikuuta 1908 Viipuri – 12. syyskuuta 1975 Helsinki) oli suomalainen näyttelijä ja ohjaaja. ==Ura== Heimo Lepistö aloitti uransa 1920-luvun lopulla orkesterimuusikkona Viipurissa. Ensimmäisen näyttelijäkiinnityksen hän sai 1936 Vaasan Näyttämölle, ja hän vieraili 1946 Suomen Kansallisteatterissa. Vaasasta hän siirtyi 1949 Suomen Työväenteatteriin. Kesällä 1957 vuorossa kiinnitys Turun Kesäteatteriin ja samaisen vuoden syksystä alkaen kahden vuoden kiinnitys Helsingin Kansanteatteri-Työväenteatteriin. Vuonna 1959 Lepistö jäi pariksi vuodeksi freelanceriksi, mutta siirtyi 1961 Mainos-TV:n palvelukseen, jossa työskenteli vuoteen 1967 saakka, jolloin hän jäi eläkkeelle. Hänet palkittiin vuonna 1958 Pro Finlandia -mitalilla. Merkittävimpiä rooleja Lepistöllä oli näytelmissä Olemme kaikki syyllisiä, Ryysyrannan Jooseppi, Sana, Nummisuutarit, Miehen kylkiluu ja Hiiriä ja ihmisiä, ohjaustöitä muun muassa Ruma Elsa, Kalle Aaltosen morsian, Tuhkimo, Vihaan sinua rakas ja Kevättuuli ja vuosina 1961–1969 televisiosarjassa Me Tammelat. Lepistö näytteli kaikkiaan 65 elokuvassa, joista valtaosa pieniä rooleja, mutta myös joitakin pääosia, kuten elokuvissa Kihlaus, Riihalan valtias, Virtaset ja Lahtiset sekä Roland af Hällströmin ohjaama Ryysyrannan Jooseppi, josta Lepistö sai pääosa-Jussin 1955. Lepistö on haudattu Hietaniemen hautausmaalle Helsinkiin. ==Lähteet== *Mauno Mäkelä: Kerrankin hyvä kotimainen, WSOY, 1996 *Timo Martin, Pertti Niemi & Ilona Tainio: Suomen teatterit ja teatterintekijät, Tammi, 1974 *Suomen kansallisfilmografia 4-6, VAPK, 1991 * ===Viitteet=== ==Aiheesta muualla== * * Luokka:Suomalaiset näyttelijät Luokka:Suomalaiset teatteriohjaajat Luokka:Pro Finlandia -palkitut Luokka:Jussi-palkinnon saajat Luokka:Vuonna 1908 syntyneet Luokka:Vuonna 1975 kuolleet
Lemmenlaakson lehto

Lemmenlaakson lehto on Järvenpään kaupungissa Keravanjoen varrella sijaitseva luonnonsuojelualue. Se on perustettu 10. huhtikuuta 1991 ja kuuluu Natura 2000 -ohjelmaan. Lehto sijaitsee Vanhan Lahdentien ja Sipoontien risteyksen lähellä. Siellä Keravanjoki on uurtanut syvän kanjonin harjumaisemaan. Alueella on puolukka-, mustikka- ja oravanmarjatyypin metsää sekä reheviä rantalehtoja.Lemmenlaakso, Järvenpää Uudenmaan Ympäristökeskus 2005 thumb|left|Keltavuokko Lemmenlaaksossa Alueella kukkii mm. harvinainen keltavuokko, Järvenpään nimikkokasvi. Alueella on havaittu erittäin uhanalaisia hyönteislajeja. Alueella retkeiltäessä 1.4.-15.7. välisenä aikana ydinalueella ei merkityiltä poluilta saa poiketa. Alueella on nuotiopaikka, jossa voi polttaa itse mukana tuotuja puita.Lemmenlaakson luontopolku - opas kävijöille Järvenpään ympäristövalvonta 2005 == Lähteet == ==Aiheesta muualla== *Alueen esittely Retkipaikka.fi *Euroopan unionin komission päätös: Virallinen lehti nro L 040 , 11/02/2005 s. 0001 - 0181 *European Nature Information System FI0100004 * Luontopolun kartta Järvenpään kaupunki Luokka:Suomen Natura-alueet Luokka:Järvenpään luonto Luokka:Uudenmaan luonnonsuojelualueet
Pommisuoja

Pommisuoja tarkoittaa erilaisilta uhilta, kuten lentopommituksilta suojautumiseen käytettävää tilaa. Nimi on käytössä puhekielessä, jolloin useimmiten tarkoitetaankin virallisesti väestönsuojaksi rakennettuja tiloja, koska niillä varaudutaan nykyään muihinkin uhkakuviin kuin lentopommituksiin. Pommisuojia ryhdyttiin rakentamaan esimerkiksi helsinkiläisten kerrostalojen kellaritiloihin 1930-luvun lopussa juuri ennen talvisotaa. Käytännössä ne olivat usein vain parruilla vahvistettuja kellareita eivätkä monetkaan olisi kestäneet täysosumaa. Monesti niiden antama suoja saattoi olla kyseenalainen, sillä esimerkiksi liittoutuneiden toisen maailmansodan aikana Saksaan suorittamissa lentopommituksissa pommisuojista tuli varsinaisia kuolemanloukkuja. Dresdenin ja Hampurin pommituksissa ihmiset yksinkertaisesti tukehtuivat pommisuojiin palopommien aiheuttaman tulimyrskyn kulutettua kaiken hapen. Nykyisentyyppisiä suojausjärjestelmiä esimerkiksi radioaktiivista laskeumaa vastaan ei ollut. Vuodesta 1958 lähtien ryhdyttiin Suomessa rakentamaan varsinaisia väestönsuojia. == Pommisuojia == * Korkeavuorenkadun pommisuoja Helsingissä. * Shanghain kuuluisat pommisuojat toisen maailmansodan ajalta. == Aiheesta muualla == Luokka:Väestönsuojelu Luokka:Tilat
Kalev

Kalev tarkoittaa seuraavia asioita: * Kalev (etunimi), virolainen etunimi * Kalev, Viron vanhin makeisvalmistaja * Kalev, Viron ennen toista maailmansotaa hankkima sukellusvene. * Kalev Spa, kylpylähotelli Tallinnan keskustassa. * JK Tallinna Kalev, virolainen jalkapalloseura * BC Kalev/Cramo, virolainen koripalloseura * Tallinna Kalev, virolainen koripalloseura ==Katso myös== *Kalevi
Kainalo

Kainalo (lat. axilla) on alue käsivarren ja hartian välisen nivelen alla. Murrosiässä kainalon kohdalle alkaa kasvaa kainalokarvoitusta. Useissa kulttuureissa naisilla on tapana ajaa kainalokarvat, kun taas miehillä on tapana pitää ne. Kainaloissa on runsaasti hikirauhasia, mistä syystä deodoranttia laitetaan pääosin kainaloihin. Kainalot ovat monilla ihmisillä herkkiä kutitukselle. Alaraajoissa kainaloita vastaavat nivustaipeet. Luokka:Ruumiinosat
RollerCoaster Tycoon

RollerCoaster Tycoon on Chris Sawyerin kehittämä rakentamissimulaatiopeli, joka on julkaistu vuonna Windowsille ja vuonna 2003 Xboxille. == Pelaaminen == Pelissä rakennetaan ja hoidetaan huvipuistoa. Pelissä hoidetaan muun muassa laitteiden rakennusta, vuoristoratojen suunnittelua, henkilökuntaa, koristeita sekä kojuja. == Kehitys == Chris Sawyer sai ajatuksen peliin kehittäessään seuraajaa Transport Tycoonille ja hän kiinnostui vuoristoradoista. Bullfrog Productionsin Theme Park sisälsi vuoristoratoja, mutta ne olivat liian heikkotasoisia hänen mieleensä. Kirjassa White Knuckle Ride oli kuvia erilaisia vuoristoradoista ympäri maailman, joka herätti kiinnostuksen näiden rakentamiseen pelimaailmassa. Lopulta hän päätti ottaa tauon Transport Tycoonin seuraajasta ja kokeili sovittaa isometrista projektiota käyttävän järjestelmän yksinkertaisen vuoristoradan käsittelyyn. Peli kehittyi kokeiluista ja sitä ei koskaan aiottu kaupalliseksi tuotteeksi. RollerCoaster Tycoonin kehityksen aikana Sawyer tutustui tarkemmin vuoristoratoihin ja hän kiinnostui eri tyyppisten ja eri tyylisten vuoristoratojen yksilöllisyydestä. Pelaajalla on haasteena ymmärtää ja suunnitella eri tyyppiset vuoristoradat ja saada niistä paras lopputulos. Vuoristoratojen vaikutus asiakkaisiin tuli keskeiseksi osaksi pelimekaniikkaa. Huvipuiston vierailijat ovat "hallitsemattomia" ja Sawyer käytti aikaa niiden inhimilliseen käytökseen: eräs testaaja kritisoi vierailijoiden eksymistä oudosti rakennetuissa huvipuistoissa mutta Sawyer huomautti itse eksyneensä vastaavassa tilanteessa. == Vastaanotto == Peli on saanut GameSpotin arvostelussa arvosanaksi 8.6/10. == Lähteet == == Aiheesta muualla == * Luokka:Vuoden 1999 videopelit Luokka:RollerCoaster Tycoon Luokka:Windows-pelit Luokka:Xbox-pelit Luokka:Reaaliaikaiset strategiapelit he:Roller Coaster Tycoon (סדרת משחקים)
Dope Stars Inc.

Dope Stars Inc. on Italiassa 2002 perustettu yhtye, joka soittaa konevetoista rock-musiikkia. Yhtye kutsuu musiikkityyliään cyberpunk-rokiksi, sillä sekä musiikissa että sanoituksissa on paljon vaikutteita cyberpunkista. Dope Stars Inc. on esiintynyt Suomessa viidesti vuosien 2008–2010 aikana. == Jäsenet == * Victor Love – laulu, kitara, syntikka ja ohjelmointi * La Nuit – kitara * Darin Yevonde – basso * Ash Rexy – kosketinsoitin (Live) * Mark Mad Honey – rummut (Live) === Entiset jäsenet === * Alex Vega – kitara * Grace Khold – syntetisaattori * Brian Wolfram – kitara == Diskografia == * * * * * * === EP:t === * * * === Singlet === * "I'm Overdriven" (2004) * "It's Today" (2010) * "Banksters" (2010) == Aiheesta muualla == * Viralliset kotisivut Luokka:Italialaiset metalliyhtyeet
Tuusulanjärven lintuvesi

Tuusulanjärven lintuvesi on Tuusulan ja Järvenpään alueella sijaitseva Tuusulanjärveen rajoittuva luonnonsuojelualue, joka kuuluu Natura 2000 -ohjelmaan ja valtioneuvoston vahvistamaan valtakunnalliseen lintuvesiensuojeluohjelmaan. Alueen pohjoisosassa Järvenpään keskustan tuntumassa pesii suuri naurulokkikolonia sekä mm. silkkiuikkuja, Järvenpään nimikkolintuja. Pohjoispään aluetta on ruopattu talvella 2006 ja sinne on rakenteilla pitkospuut ja lintutorni. Aluetta on helppo tarkkailla Järvenpään Rantapuistosta. == Aiheesta muualla == * Uudenmaan ympäristökeskus ** Tuusulanjärven lintuvesi -esittely >!---kannattaa tsekata ympäristöhallinto ja esim. archive.is ---> ** Järvenpään Natura-alueet >!---kannattaa tsekata ympäristöhallinto ja esim. archive.is ---> ** Lintulahdet Life -projekti >!--- kannattaa tsekata ympäristöhallinto ja esim. archive.is ---> * Tuusulanjärven linnut (Kaj Karlsson) * Tuusulanjärven länsirannan käytön ja hoidon periaatteet (pdf, 66 s., Järvenpään kaupunki) * EUNIS-tietokanta, Euroopan ympäristövirasto *Euroopan unionin komission päätös: Virallinen lehti nro L 040 , 11/02/2005 s. 0001 - 0181 Luokka:Tuusulanjärvi Luokka:Järvenpään luonto Luokka:Tuusulan luonto Luokka:Suomen Natura-alueet Luokka:Uudenmaan luonnonsuojelualueet
Sophie Monk

Sophie Charlene Akland Monk (s. 14. joulukuuta 1979) on australialainen laulaja ja näyttelijä. == Elämäkerta == Monk syntyi Englannissa, mutta muutti lapsena Queenslandiin. Hän seurusteli Good Charlotte yhtyeen basistin Benji Maddenin kanssa, mutta he erosivat tammikuussa 2008. Monk toimi vuosina Popstars-ohjelmassa syntyneessä yhtyeessä Bardot. Yhtyeen hajottua hän aloitti soolouransa. Hänen ensimmäinen sooloalbuminsa oli Calendar Girl (2003). Näyttelijänä hän on esiintynyt muiden muassa elokuvissa Date Movie (2006), Klik! (2006) ja 101 naista (2007). == Diskografia == === Albumit === * Calendar Girl (2003) === Singlet === * Inside Outside (2002) * Get the Music On (2003) * One Breath Away (2003) == Filmografia == === Elokuvat === Vuosi Suomenkielinen nimi Alkuperäinen nimi Rooli 2005 London Lauren 2006 Date Movie Date Movie Andy 2006 Klik! Click Stacey 2007 101 naista Sex and Death 101 Cynthia Rose 2009 Spring Breakdown Mason Masters 2009 The Hills Run Red Alexa 2009 Life Blood Brooke Anchel 2010 Hard Breakers Lindsay Greene 2011 The Legend of Awesomest Maximus Princess Ellen 2013 Dorfman Vronka 2013 Spring Break '83 Brittney === Televisio === Vuosi Nimi Rooli Huomioita 2000 Popstars itse / kilpailija 2004 The Mystery of Natalie Wood Marilyn Monroe TV-elokuva 2005 Pool Guys Janet TV-elokuva 2007 Entourage Juliette 1 jakso 2010 Gateway itse / kilpailija 6 jaksoa 2011 Talkin' 'Bout Your Generation itse / kilpailija 1 jakso 2012 The Choice itse / kilpailija 1 jakso == Aiheesta muualla == * Sophie Monken virallinen kotisivu * Luokka:Australialaiset laulajat Luokka:Australialaiset näyttelijät Luokka:Vuonna 1979 syntyneet Luokka:Elävät henkilöt
Paali

thumb|250px|Villapaaleja myyntiesittelyssä Newcastlessa Britanniassa. Paali on irtaimesta kevyestä aineksesta, kuten heinästä, oljista, puuvillasta tms. kuljetusta ja varastointia varten tiiviiksi puristettu, yhteen sidottu tavaraerä, esimerkiksi heinäpaali. Paali voi tarkoittaa myös täsmällistä villan, puuvillan ja vastaavan mittayksikköäMOT Kielitoimiston sanakirja 2.0: paali == Lähteet == Luokka:Tavarankäsittely
B*Witched

B*Witched oli vuosina 1997-2002 toiminut irlantilainen pop-yhtye. Sillä oli levytyssopimus Glowworm Recordsin kanssa. B*Witchedin debyyttisingle, "C'est La Vie" ilmestyi 25. toukokuuta 1998. Se nousi Ison-Britannian singlelistoilla ensimmäiseksi ja myös Yhdysvalloissa Top 10-listalle. Yhtye hajosi virallisesti syyskuussa 2002. == Jäsenet == * Sinéad O'Carroll * Edele Lynch * Lindsay Armaou * Keavy Lynch == Diskografia == === Albumit === * B*Witched (1998) * Awake and Breathe (1999) * Champagne or Guinness (2014) === Singlet === * "C'est La Vie" (1998) * "Rollercoaster" (1998) * "To You I Belong" (1998) * "Blame It on the Weatherman" (1999) * "Thank ABBA for the Music" (1999) * "Jesse Hold On" (1999) * "I Shall Be There" (1999) * "Jump Down" (2000) * "Across America 2000" * "Love and Money" (2013) * "Champagne or Guiness" (2014) * "The Stars Are Ours" (2014) * "Hold On" (2019) === Musiikkivideot === * C'est la Vie (1998) * Rollercoaster (1998) * To You I Belong (1998) * Rollercoaster (US version) (1999) * Blame it on the Weatherman (1999) * Thank ABBA for the Music (1999) * Jesse Hold On (1999) * I Shall Be There (1999) * Jump Down (2000) * Love and Money (2013) * The Stars Are Ours (2015) == Aiheesta muualla == * Viralliset sivut Luokka:Irlantilaiset popyhtyeet Luokka:Irlantilaiset tyttöbändit
Kalev-luokka

Kalev-luokka oli kahden Viron merivoimissa ennen toista maailmansotaa tilatun sukellusveneen Kalev ja Lembit muodostama alusluokka. == Tilaus ja valmistus == Vuoden 1933 lopussa Viron parlamentti päätti nykyaikaistaa laivastoa, ja seuraavana vuonna tilattiin brittiläiseltä Vickers-Armstrongsilta kaksi sukellusvenettä. Kahden sukellusveneen hankkiminen liittyi Suomen ja Viron salaiseen sotilasyhteistyöhön, Suomenlahden tykistösulkuun, jossa ensiksi rannikkotykistöjen toimintaa yhtenäistettiin mahdollisuudelle yhteiseen tulenjohtoon kummaltakin puolelta Suomenlahtea ja sitten yhdenmukaistamalla vedenalaista toimintaa. Virolaiset sukellusveneet osallistuivat ainakin kerran elokuussa 1939 yhteisharjoitukseen suomalaisten sukellusveneiden kanssa.Kijanen 1977, s. 103 Lembit ja Kalev laskettiin vesille vuonna 1936 ja toimitettiin Tallinnaan vuonna 1937. Sukellusveneet palvelivat Viron merivoimissa vuosina 1937–1940, kunnes Viro muuttui Viron sosialistiseksi neuvostotasavallaksi ja alukset siirtyivät alkusyksyllä 1940 Neuvostoliiton laivastolle. Niiden toiminta-aika oli neljä viikkoa ja ne kykenivät sukeltamaan 90 metriin. == Kalev 1940–1941== Neuvostoliiton otettua Kalevin haltuunsa alus ehti suorittaa vain yhden partiotehtävän. Sukellusvene katosi 29. lokakuuta 1941 alkaneen toisen partiotehtävänsä aikana Suomenlahdella, eikä sen hylkyä ole toistaiseksi löydetty. == Lembit 1940–== Lembit palveli toisen maailmansodan loppuun saakka osana Itämeren laivastoa, jonka käytössä se pysyi vuoteen 1956. Sen jälkeen Lembit oli Gorkissa koulutus- ja kokeilukäytössä. Vuonna 1979 alus tuotiin Tallinnaan museoitavaksi, ja vuonna 1985 se avattiin yleisölle Piritan satamassa Tallinnassa Viron merenkulkumuseossa. == Lähteet == *Lembitin kotisivu Viron merimuseon sivuilla *Eesti Ekspress -lehden artikkeli * Kalervo Kijanen: Sukellushälytys; Suomen sukellusveneet sodan ja rauhan toimissa, Laivastolehti 1977. ISBN 951-95457-0-0 === Viitteet === *
Lindsay Armaou

Lindsay Gael Christina Armaou (s. 18. joulukuuta 1980, Ateena) on kreikkalais- irlantilainen muusikko. Hänet tunnetaan yhtyeestä B*Witched, joka toimi vuosina 1997-2002. Armaou syntyi Ateenassa kreikkalaiselle isälle ja irlantilaiselle äidille. Hän oppi lapsena soittamaan pianoa ja kitaraa. 13-vuotiaana hän muutti Dubliniin. B*Witchedin hajoamisen jälkeen hän on tehnyt omaa soolomateriaalia. Armaou on ollut syyskuusta 2006 naimisissa popmuusikko Lee Brennanin kanssa. == Aiheesta muualla == * Viralliset sivut Luokka:Irlantilaiset muusikot Luokka:Vuonna 1980 syntyneet Luokka:Elävät henkilöt
Meripuolustuspiiri

Meripuolustuspiiri (MERIPP) on valtakunnallinen Maanpuolustuskoulutusyhdistyksen merellistä koulutusta antava maanpuolustuspiiri. Meripuolustuspiirin toiminta-alue kattaa koko Suomen rannikon Torniosta Virolahdelle. Meripuolustuspiirin alaisuudessa on kaksi koulutus- ja tukiyksikköä (KOTU). Suomenlahden Meripuolustusosasto (SLMERIPOS) ja Saaristomeren Meripuolustusosasto (SMMERIPOS). Toiminnan painopiste on sotilaallisessa koulutuksessa, joka painottuu lähinnä laivasto-, rannikkotykistö- ja rannikkojoukkotoimintaan. Lisäksi kurssitarjontaa on myös ympäristövahingon torjunnasta, hätäensiavusta ja turvallisesta liikkumisesta vesillä. == Koulutus- ja tukiyksiköt == Meripuolustuspiiri jakautuu Saaristomeren Meripuolustusosastoon, joka ulottuu Perämeren pohjukasta Hankoniemeen ja Suomenlahden Meripuolustusosastoon, joka ulottuu Hankoniemeltä Suomenlahden pohjukkaan. Koulutusta järjestävät koko Suomen rannikolla Meripuolustusosastot ja niiden alaiset paikallisosastot. Saaristomeren meripuolustusosaston (SMMERIPOS) muodostavat Perämeren meriosasto, Kokkolan meriosasto, Vaasan meriosasto, Rauman meriosasto sekä Saaristomeren meripuolustusosasto. Suomenlahden Meripuolustusosaston (SLMERIPOS) muodostavat Hangon meriosasto, Suomenlahden meripuolustusosasto sekä Meri-Karjalan paikallisosasto. Meripuolustuspiirin paikallisosastot toimivat itsenäisesti Meripuolustusosastojen päälliköiden alaisuudessa ja saavat tukensa Puolustusvoimien meripuolustusalueilta, sotilaslääneiltä ja toiminta-alueensa kunnilta. Paikallisosaston toimintaa johtaa paikallisosaston päällikkö apunaan johtoryhmä, sekä paikallisosaston varapäällikkö ja -pursimies. Paikallisosastojen toiminta-alueet eivät rajoitu kunnanrajoihin, vaan kattavat koko Suomen rannikon mukaillen rannikkoon rajoittuvien maanpuolustuspiirien rajoja. ==Piiripäälliköt== MERIPP:n nykyinen piiripäällikkö on Henrik Nysten (2011 -). == Aiheesta muualla == *n Maanpuolustuskoulutusyhdistykse Meripuolustuspiiri Luokka:Suomalaiset maanpuolustusjärjestöt Luokka:Sotilaskoulutus
Tainionkosken kirkko

Tainionkosken kirkko on Imatran evankelisluterilaisen seurakunnan pääkirkko ja vanhin imatralaisista kirkoista. Se on valmistunut vuonna 1932 ja vihitty käyttöön 8. heinäkuuta 1933. Kirkon on suunnitellut arkkitehti Yrjö Vaskinen.Imatran seurakunta , viitattu 15.7.2010 Urut saatiin vuonna 1938. Kirkossa oli 1940-luvulta alkaen alttaritaulun paikalla krusifiksi, jonka tilalle vaihdettiin vuonna 1997 Kristiina Uusitalon öljymaalaus. Krusifiksi on nykyisin kirkkosalin sivuseinällä. Tyyliltään kirkko on enimmäkseen 1920-luvun klassismia. Erikoinen piirre kirkossa on sen saarnatuoli, joka tavallisuudesta poiketen sijaitsee kirkkosalista katsottuna alttarin oikealla puolella. ==Lähteet== ==Aiheesta muualla== * Katso kuva (Kuvatekstissä mainittu pappila ei näy kuvassa, mutta se sijaitsee lähellä kirkkoa.) Luokka:Imatran kirkkorakennukset Luokka:Suomen kivikirkot
Scott LaFaro

Rocco Scott LaFaro (3. huhtikuuta 1936 – 6. heinäkuuta 1961) oli 1900-luvun jazzmusiikin merkittävimpiä kontrabasisteja. LaFaro syntyi Newarkissa New Jerseyssä ja kasvoi musikaalisessa perheessä (hänen isänsä soitti monissa big bandeissä). Hän aloitti pianonsoiton ollessaan vielä peruskoululainen ja vaihtoi tenorisaksofoniin siirtyessään high schooliin. Hän alkoi soittaa kontrabassoa vasta collegeen menoa edeltävänä kesänä, koska musiikin pääaineopiskelijoilta vaadittiin jousisoittimen hallintaa. Kolmen kuukauden collegessa olon jälkeen LaFaro päätti keskittyä kontrabassoon. LaFaro meni collegeen opiskellakseen musiikkia, mutta keskeytti sen toisen vuoden alussa liittyessään Buddy Morrowin big bandiin. Hän jätti kouluympyrät soitettuaan eräällä Yhdysvaltain kattavalla kiertueella ja päätti kokeilla onneaan Los Angelesin musiikkiympyröissä. Siellä hän tuli nopeasti tunnetuksi yhtenä parhaista nuorista kontrabasisteista. Vuonna 1959, monien esiintymisen jälkeen muun muassa Chet Bakerin, Percy Heathin, Victor Feldmanin, Stan Kentonin ja Benny Goodmanin kanssa, LaFaro liittyi Miles Davisin sekstetin juuri jättäneen Bill Evansin trioon. Juuri yhtyeen pianistin Evansin ja rumpali Paul Motianin kanssa LaFaro kehitti omintakeisen vastamelodioihin ja rytmisiä vapauksia sisältävän tyylinsä, joka oli hänen soitolleen luonteenomaista. Myös Ornette Coleman työskenteli hänen kanssaan noihin aikoihin. LaFaro kuoli auto- onnettomuudessa kesällä 1961 Flintissä lähellä New Yorkin Genevaa kaksi päivää sen jälkeen, kun hän oli soittanut Stan Getzin kanssa Newportin jazzfestivaaleilla. Vaikka hän esiintyi julkisesti vain kuusi vuotta, 1955–1961, hänen innovatiivinen lähestymistapansa bassonsoittoon on muokannut basson roolia jazzissa ja innostanut lukuisia basisteja hänen jälkeensä. ==Diskografiaa== Ornette Coleman *Free Jazz: A Collective Improvisation (Atlantic, 1961) *Ornette! (Atlantic, 1962) *The Art of the Improvisers (Atlantic, 1970) *Twins (Atlantic, 1971) Bill Evans *Portrait in Jazz (Riverside, 1960) *Explorations (Riverside, 1961) *Sunday at the Village Vanguard (Riverside, 1961) *Waltz for Debby (Riverside, 1962) Booker Little *Booker Little (Time, 1961) Hampton Hawes *For Real (Contemporary, 1958) Victor Feldman *The Arrival of Victor Feldman (Contemporary Records, 1958) *Latinsville! (Contemporary, 1958) Stan Getz and Cal Tjader *Stan Getz with Cal Tjader (Fantasy, 1958) Pat Moran *Pat Moran Trio (Bethlehem Records, 1957) Tony Scott *Sung Heroes (Sunnyside, 1959) John Lewis *Jazz Abstractions (Atlantic, 1960) == Aiheesta muualla == * Scott LaFaron diskografia * Valokuva Luokka:Yhdysvaltalaiset kontrabasistit Luokka:Yhdysvaltalaiset jazzmuusikot Luokka:Jazzkontrabasistit Luokka:Liikenneonnettomuudessa kuolleet Luokka:Vuonna 1936 syntyneet Luokka:Vuonna 1961 kuolleet
Miekkailija

Miekkailija viittaa seuraaviin artikkeleihin: * miekkailu, urheilulaji * Miekkailija, Helene Schjerfbeckin maalaus vuodelta 1924 * Miekkailija, Klaus Härön ohjaama elokuva vuodelta 2015.
Ampuja

Ampuja on suomalainen sukunimi, jonka kantajia on parisataa. Se on ollut käytössä jo esihistoriallisena aikana, jolloin monet nimet olivat niin sanottuja toivenimiä: toivottiin, että lapsesta tulisi hyvä ampuja. Toisaalta myös aikuiselle metsästäjälle on voitu antaa lisänimeksi Ampuja, jos hän on taidoltaan ollut muita parempi. Ampuja-nimisiä asuu erityisesti Karjalassa, esimerkiksi Vahvialassa ja Taipalsaarella, jossa on Ampujalan kylä. ==Ampuja- nimisiä henkilöitä== *Mikko Ampuja (1882–1947), vasemmistolainen kansanedustaja *Raine Ampuja (s. 1958), kapellimestari ==Lähteet== Luokka:Sukunimet Luokka:Luettelot henkilöistä sukunimen mukaan
Imatrankosken kirkko

Imatrankosken kirkko on Imatran evankelisluterilaisen seurakunnan kirkko, joka sijaitsee Imatrankosken kaupunginosassa, Vuoksen varrella. Kirkko on valmistunut vuonna 1954 ja vihitty käyttöön samana vuonna 31. lokakuuta. Kirkkorakennus on arkkitehti Aleksis Lindqvistin suunnittelema. Kirkon alttarin, saarnatuolin ja penkit on suunnitellut Yrjö Vaskinen, joka on suunnitellut myös toisen imatralaisen kirkon, Tainionkosken kirkon.Imatran seurakunta , viitattu 15.7.2010 Imatran seurakunta on perustettu osin Jääsken seurakunnan alueista, ja Imatrankosken kirkossa on Jääsken kirkon ehtoollisvälineet sekä alttaritaulu Tulkaa minun tyköni, joka on Arvid Liljelundin öljymaalaus vuodelta 1888. Kirkon kellotornissa, joka sijaitsee hiukan erillään itse kirkkorakennuksesta, soi Jääsken kirkon vanha kello. Entiset jääskeläiset kokivat muutenkin Imatrankosken kirkon menetetyn kirkkonsa perinteenjatkajaksi. Imatrankosken kirkko on ollut pois käytöstä vuodesta 2020 sisäilmaongelmien seurauksena. Tyhjän kirkon lämmitys, verot ja muu ylläpito on maksanut seurakunnalle 60 000 euroa vuodessa, mutta kirkon purkamiseenkaan sillä ei ole ollut varaa. Kirkon purkamista ja alueen kaavamuutosta selvitetään vuoden 2025 aikana ja rakennus poistetaan virallisesti kirkollisesta käytöstä. Desakralisaatio järjestetään 16. helmikuuta 2025. Kirkon alttaritaulu ja muuta esineistöä on tarkoitus laittaa esille, mutta sijoituspaikkaa ei ole vielä päätetty. ==Lähteet== ==Aiheesta muualla== Luokka:Imatran kirkkorakennukset Luokka:Suomen kivikirkot
Stefanus I

Pyhä Stefanus I (k. 2. elokuuta 257)The Book of Saints: 522 oli paavi 12. maaliskuuta 254 – 2. elokuuta 257.Hanska 2005: 317 Hän oli syntynyt Rooman valtakunnassa kreikkalaiseen sukuun. Siihen aikaan kirkkoa ravistelivat sekä sisäiset kiistat että ulkoiset viholliset. Keisari Deciuksen vainoissa oli kuollut monia kristittyjä. Kirkon sisällä pohdittiin sitä, pitääkö hairahtuneille antaa anteeksi. Pyhimystarinassa kerrotaan, että 2. elokuuta 257 Stefanus oli seuraajineen pitämässä marttyyrien muistopalvelusta katakombeissa, kun keisarin miehet tulivat paikalle ja katkaisivat paavin kaulan. Tämän jäljiltä 2. elokuuta on Stefanuksen muistopäivä, ja veren tahrimaa tuolia on säästetty pyhäinjäänteenä. Myöhempi tutkimus on kyseenalaistanut tarinan, joka on voinut sekaantua seuraavana vuonna tapahtuneisiin vainoihin. ==Lähteet== * * ===Viitteet=== Luokka:Paavit Luokka:Syntymävuosi tuntematon Luokka:Vuonna 257 kuolleet